Here is a page extracted from Wikipedia that may contain CSS, HTML, and a lot of unformatted text.

Title: ابو اسحاق الحوينى
Content: ابو اسحاق الحوينى (اسمه الحقيقى حجازى محمد يوسف شريف) (10 يونيه 1956 - ) هو شيخ مصرى عايش و بيلقى "محاضرات" فى مصر. فى سنة 2011 دعا لحل المشاكل الاقتصاديه فى بلاد المسلمين. بتقول "العربيه.نت" ان الحوينى دعا للموضوع فى تسجيل صوتى موجود على الانترنت و بتتداوله السايتات. بيقول الحوينى ان الواجب احياء الجهاد اللى بيعقبه حصول المجاهدين على الغنايم و السبايا باعتباره حل للخروج من الأزمه الاقتصاديه فى بلاد المسلمين و ان ده أحسن من الصناعه و التجاره و عمل صفقات اقتصاديه مع البلاد التانيه ، و ان اللى بيهاجموا فكرته هما نفسهم بيستحقوا القتال عشان ينالوا نفس مصير الأسرى بعد القتال.
شرح الحوينى حسب ما ورد فى "اليوم السابع" : " مش لو كنا كل سنه عمالين نغزو مره او مرتين او تلاته مش كان حايسلم ناس كتير فى الارض " و ان " كل واحد كان حايرجع جايب معاه تلت اربع أشحطه و تلت اربع نسوان و تلت اربع ولاد " و شرح " اضرب كل راس فى 600 درهم مثلاً ولا دينار يطلع بماليه كويسه " و ان " كل ما الواحد يتعذر ياخد راس يبيعها و يفك ازمته ويبقى له الغلبه ".

بيقول الجوينى فى "اليوم السابع" ان كلامه كان من 18 سنه و انتزع من سياقه و ان جهاد الطلب هو أن تتحرك من بلدك وتدخل ارض أناس لا يدينون بدين الاسلام بقصد نشر الاسلام بين الناس " و ان " بعد انتصار جيش المسلمين على من يرفض الدخول فى الاسلام او دفع الجزية يحق للجيش أن يأخذ الغنائم " و ان " الغنائم دى عبارة عن الناس والأموال .. الناس دول بيتاخدوا سبايا" ، و بعد كده " تعقد سوق النخاسة اللى هى السوق اللى تباع فيها الحريم والجوارى " و " تروح السوق تشتريها وتبقى كأنها زوجتك ولا محتاجة عقد ولا ولى ولا الكلام ده .." و شرح: " يعنى لما أنا أكون عايز ملك يمين أروح السوق واختار المرأة اللى تعجبنى واشتريها" و بالنسبه للرجاله : "اختار الراجل اللى يعجبنى.. راجل عضلات.. عايز أهد حاجة.. عايز ابنى دارى.. اشترى واحد ..أأجره واشغله وبعدين أبيعه ".

لينكات برانيه و مصادر 

 العربيه.نت: ناشطة كويتية تدعو الى "سن قانون للجواري" لحماية الرجال من الفساد ...
 اليوم السابع: الحوينى يجدد حديثه عن "الرقيق": لما أكون عايز ملك يمين أروح السوق واختار اللى تعجبنى واشتريها ... 
 اليوم السابع: خطبة عن نظام الرق والجوارى تثير جدلا على فيس بوك ... 

مواليد 1956
سلفيين مسلمين
اسلامويه
قهر